CELEX: 32017D0974
Language: lv
Date: 2017-06-08 00:00:00
Title: Padomes Lēmums (KĀDP) 2017/974 (2017. gada 8. jūnijs), ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu

9.6.2017   
            
            
               LV
            
            
               Eiropas Savienības Oficiālais Vēstnesis
            
            
               L 146/143
            
         PADOMES LĒMUMS (KĀDP) 2017/974
   (2017. gada 8. jūnijs),
   ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2010. gada 26. jūlijā pieņēma Lēmumu 2010/413/KĀDP (1).
            
         
               (2)
            
            
               Lēmumā 2010/413/KĀDP cita starpā ir noteikta atļauju piešķiršanas kārtība, kuras mērķis ir pilnīgā saskaņā ar kopīgo visaptverošo rīcības plānu (KVRP) pārskatīt un lemt par kodolmateriālu nodošanu Irānai vai ar kodolmateriāliem saistītām darbībām ar Irānu, uz kuriem neattiecas Apvienoto Nāciju Organizācijas Drošības Padomes (ANO DPR) 2231 (2015).
            
         
               (3)
            
            
               Padome uzskata, ka nosacījumi saskaņā ar atļauju piešķiršanas kārtību būtu jāgroza, lai panāktu to, ka kontroles visā Savienībā tiek piemērotas konsekventi.
            
         
               (4)
            
            
               Ir vajadzīga Savienības turpmāka rīcība, lai īstenotu pasākumus, kas paredzēti šajā lēmumā.
            
         
               (5)
            
            
               Tāpēc būtu attiecīgi jāgroza Lēmums 2010/413/KĀDP,
            
         IR PIEŅĒMUSI ŠO LĒMUMU.
   1. pants
   Lēmumu 2010/413/KĀDP groza šādi:
   
               1)
            
            
               lēmuma 26.c panta 7. punktu aizstāj ar šādu:
               “7.   Šā panta 1. punktā minēto priekšmetu, materiālu, iekārtu, preču un tehnoloģiju – neatkarīgi no tā, vai to izcelsme ir Irānas teritorijā vai ārpus tās – iepirkumi no Irānas, ko veic dalībvalstu valstspiederīgie vai kas tiek veikti, izmantojot kuģus, kuri kuģo ar dalībvalstu karogu, vai dalībvalstu gaisa kuģus, ir jāpaziņo Apvienotajai komisijai.”;
            
         
               2)
            
            
               lēmuma 26.d pantu groza šādi:
               
                           a)
                        
                        
                           panta 3. punktu aizstāj ar šādu:
                           “3.   Dalībvalstis, kas iesaistās 1. un 2. punktā minētajās darbībās, nodrošina, lai tās būtu ieguvušas informāciju par jebkura piegādātā priekšmeta galīgo izmantojumu un galīgā izmantojuma vietu.”;
                        
                     
                           b)
                        
                        
                           panta 5. punkta f) apakšpunktu aizstāj ar šādu:
                           
                                       “f)
                                    
                                    
                                       tās būtu ieguvušas informāciju par jebkura piegādātā priekšmeta galīgo izmantojumu un galīgā izmantojuma vietu.”
                                    
                                 
                     
         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Luksemburgā, 2017. gada 8. jūnijā
      
         
            Padomes vārdā –
         
         
            priekšsēdētājs
         
         U. REINSALU
      
   
   
      (1)  Padomes Lēmums 2010/413/KĀDP (2010. gada 26. jūlijs), ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (OV L 195, 27.7.2010., 39. lpp.).